**PASKAIDROJUMA RAKSTS**

**Madonas novada pašvaldības 2022. gada 30. novembra saistošajiem noteikumiem Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas”**

|  |
| --- |
| 1. Projekta nepieciešamības pamatojumsSaskaņā ar Administratīvo teritoriju un apdzīvoto vietu likuma pārejas noteikumu 17.punktu 2021.gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Saskaņā ar Izglītības likuma 12. panta otro prim daļu pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs. Profesionālās ievirzes izglītības iestādēs nepieciešama papildu finansējuma piesaiste, lai nodrošinātu profesionālās ievirzes izglītības pieejamību un kvalitatīvāku īstenošanu Madonas novada pašvaldībā. |
| 2. Īss projekta satura izklāstsSaistošie noteikumi nosaka kārtību, kādā tiek noteikta un iekasēta daļēja maksa par izglītības ieguvi Madonas novada pašvaldības dibinātajās profesionālās ievirzes izglītības iestādēs, kā arī kārtību, kādā tiek piemērots daļējs vai pilnīgs atbrīvojums no līdzfinansējuma maksas, līdzfinansējuma samaksas kārtība un termiņi. |
| 3. Informācija par plānoto projekta ietekmi uz pašvaldības budžetuSaistošo noteikumu nosacījumi nerada būtisku papildus ietekmi uz budžetu salīdzinājumā ar iepriekšējo periodu, jo pilnīga vai daļēja atbrīvošana no līdzfinansējuma maksas sasitošajos noteikumos minētajām mērķgrupām jau bijusi paredzēta iepriekšējos Cesvaines, Ērgļu un Madonas novada saistošajos noteikumos |
| 4. Informācija par plānoto projekta ietekmi uz uzņēmējdarbības vidi pašvaldības teritorijāNav ietekmes. |
| 5. Informācija par administratīvajām procedūrāmSaistošo noteikumu tiesiskais regulējums attiecināms uz iedzīvotājiem, kuri vēlas izglītot savus bērnus profesionālās ievirzes izglītības programmās. Saistošo noteikumu noteiktajā kārtībā pieņemtos lēmumus var apstrīdēt Administratīvā procesa likumā noteiktajā kārtībā. |
| 6. Informācija par konsultācijām ar privātpersonāmNav attiecināms |

Domes priekšsēdētājs A. Lungevičs